至於5個炒粉飯麵，得個鹹魚雞粒炒飯同咖喱牛肉飯似樣D，其餘3個難聽D講句真係茶餐廳嘅恥辱，差過D連鎖快餐店，星洲炒米好「削」，一D唔似炒米，似淥完個米粉再加D料兜勻就算，無炒嘢嘅香味，仲衰嘅係連D料都無兜勻；乾炒牛河就直頭失敗，個師傅炒到碟嘢去到至高境界，就係無色無味，碟牛河真係面無血色，食落又好淡口，真係完全唔掂；其次個焗豬扒飯，麻麻哋，蕃茄汁色又假，暗橙色，味又假，一舊蕃茄或一粒蕃茄籽都無，明顯係現成醬汁打，無蕃茄鮮味，仲有，睇佢個款就似係就咁加少少芝士碎入爐烘一烘就俾客食，因為蕃茄汁面同碟邊都無焗飯嘅焦香現象。